cyanic-selkie/wikianc huggingface dataset:
Matti Hämäläinen (uimari)
Kauppias Armas Sikanen ui 28. heinäkuuta 1931 noin 45 kilometrin matkan Punkasalmelta Savonlinnaan 20 tunnissa 15 minuutissa lyöden Hämäläisen uintimatkaennätyksen. Matkalla hänelle aiheuttivat vaikeuksia lähinnä kylmät virtapaikat. Ihonsa Sikanen oli voidellut vaseliinilla ja autoöljyllä. Häntä seurasi koko uintimatkan huoltajien soutuvene. Sikanen yritti 26. heinäkuuta 1934 uida Suomenlahden yli Tallinnasta Virosta Porkkalaan Suomeen mutta hän joutui keskeyttämään yrityksensä kylmän meriveden vuoksi. Sikanen yritti jo aikaisemmin 31. heinäkuuta 1932 uida Suomenlahden yli Virosta Suomeen, mutta hän joutui silloin keskeyttämään uintinsa kovan merenkäynnin vuoksi uituaan seitsemässä ja puolessa tunnissa noin 20 kilometrin matkan.
Nevalampi (Alavus)
Maantietoa
Lammen pinta-ala on 3,5 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 800 metriä.
Elias Hintsa
Elias Hintsa (Hinta, Sirén) (28. helmikuuta 1768 Pirkkala – 15. heinäkuuta 1830 Lempäälä) oli suomalainen maanviljelijä ja valtiopäivämies.
Pirkkalan Taipaleen kylässä syntyneen Hintsan vanhemmat olivat Juho Erkinpoika Sirén ja Brita Andersintytär Sirén ja puoliso Maija Heikintytär Sirén. Hintsa edusti talonpoikaissäädyssä Porvoon valtiopäivillä 1809 Turun ja Porin läänin Yli-Satakunnan ylistä kihlakuntaa. Hän teki valtiopäivillä kaksi aloitetta.
Nelivarvaskilpikonna
Sekä kreikankilpikonna että nelivarvaskilpikonna asuvat alueilla, joilla on sodittu – ja soditaan – paljon. Näiden kilpikonnien tärkeitä elinalueita on tuhoutunut sotien seurauksena, ja itse kilpikonnapopulaatiot ovat kärsineet. Salakuljetus on myös vakava ongelma. Kilpikonnat saatetaan sulloa ahtaisiin laatikoihin, joissa osa ehtii murskaantua kuoliaiksi ennen perille pääsyä. Nykyään kilpikonnien vientiin maasta toiseen vaaditaankin CITES-todistus, joka osoittaa, että eläin on laillisesti maassa. Nykyisin myös kotimaisia, vankeudessa kasvatettuja yksilöitä on saatavilla lemmikiksi.
Kiviuq (kuu)
Kiviuqin uskotaan olevan Kozain resonanssissa eli sen inklinaatio ja eksentrisyys vaihtelevat.
Elokuva
Synty
Elokuvan keksimisvuotena pidetään vuotta 1895, jolloin ranskalaiset Lumièren veljekset Louis ja Auguste järjestivät Pariisissa lyhyen elokuvaesityksen. Vastaavia esityksiä olivat tosin aikaisemmin järjestäneet myös amerikkalainen Henry Renno Heyl sekä saksalaiset Skladanowskyn veljekset. Nämä varhaisimmat elokuvat olivat korkeintaan minuutin mittaisia arkisia ja juonettomia tallennuksia tavallisista asioista, kuten kävelevistä tai korttia pelaavista ihmisistä. Filmikelaa pyöritettiin veivaamalla kampea kädellä, ja näin koneenkäyttäjä pystyi säätelemään kuvanopeutta ja jopa elokuvan suuntaa.
Mykkäelokuvan kulta-aika
thumb|left|upright|[[Charlie Chaplin oli mykkäelokuvan merkittävimpiä koomikkoja.]] Elokuvissa ei ollut ääniraitaa ennen 1920-luvun loppua. Tänä mykkäelokuvien aikana tehtiin paljon komedioita, joita katsotaan ja arvostetaan edelleen. Mykkäkomedioiden komiikka perustui usein kaatuiluun ja asioiden hajottamiseen. Tunnetuimpia mykkäelokuvien koomikoita olivat esimerkiksi Buster Keaton, Charles Chaplin ja Harold Lloyd. Heistä etenkin Chaplin nousi suureen suosioon pitkillä elokuvillaan, joissa oli komiikan lisäksi myös tunteellisuutta ja yhteiskunnallisia epäkohtia kuvaavaa realismia.
Hollywoodin nykyelokuva
thumb|[[The Expendables 2 (2012) kokosi yhteen Hollywoodin tunnetuimpia toimintaelokuvasankareita edeltäneiltä vuosikymmeniltä.]] 1980-luvulla Hollywoodin merkittävimmäksi lajityypiksi nousi toimintaelokuva, jonka tunnetuimpia edustajia ovat Alien-elokuvat, Rambot, Terminaattori-elokuvat sekä James Bondit. Suurimmiksi toimintaelokuvatähdiksi nousivat Arnold Schwarzenegger ja Sylvester Stallone. 1990-luvulta alkaen toimintaelokuvien suosio on hiukan laskenut, mutta samalla niihin on tullut mukaan uudenlaisia piirteitä, kuten elokuvissa Kill Bill ja Matrix.
Digitaalisuus
Viimeisin elokuvatekniikan mullistus on digitaalisuus. Digitaalinen kuvaus, editointi ja äänen taltiointi yleistyivät nopeasti 1990-luvun aikana, ja niistä on tullut varsinkin amatöörielokuvaajien keskuudessa suosittuja tekniikan suhteellisen halpuuden takia.
Elokuvanteko
Esituotantoon kuuluu kaikki elokuvatuotantoon liittyvä budjetoitu toiminta ennen varsinaisia kuvauksia. Elokuvan ideasta kirjoitetun synopsiksen pohjalta kirjoitetaan treatment ja sen jälkeen käsikirjoitus eri versioineen. Käsikirjoitus on suunnitelma, jonka avulla elokuva voidaan kuvata. Käsikirjoituksen pohjalta luodaan elokuvan kuvausaikataulu ja kustannusarvio. Kun käsikirjoitus ja rahoitussuunnitelma ovat valmiit, tehdään tuotantopäätös ja tuotantohenkilöstön palkkaaminen aloitetaan.
Altocumulus undulatus
pienoiskuva|Altocumulus undulatus, aaltomainen hahtuvapilvi
Metsänkävijät
Metsänkävijälippukuntiin kuuluvista partiolaisista käytetään myös termiä Mänkijä. Sanan etymologinen alkuperä viittaa 1900-luvun vaihteen vironkieliseen ilmaisuun "mängiä" eli leikkiä.
Arvo Ylpön koulu
Arvo Ylpön koulu on Toijalan keskustassa sijaitseva ala-aste. Koulun nimi oli alun perin Keskustan koulu, mutta nimi vaihdettiin vuonna 2006 Arvo Ylpön kouluksi, koska Arvo Ylppö oli käynyt kyseistä koulua. Koulun pihapiirissä sijaitsevat päärakennuksen lisäksi myös vanhan puukoulun ja Kätevän rakennukset. Vuonna 2009 kuvaamataidon luokkahuone muuttui normaaliksi luokkahuoneeksi. Koulun rehtorina toimii Visa-Matti Vuoristo. Oppilaat ja opettajat yhteen laskettuna koulussa työskentelee noin 500 henkeä. Valkoinen kivikoulu ja puukoulu ovat vanhimmat rakennukset koulussa. Sittemmin päivähoito on siirretty kivikoulusta koulun päärakennukseen.
Pakarainen (Virrat)
Maantietoa
Lammen pinta-ala on 1,6 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 600 metriä.
Kurt Vilja
Kurt Artturi Vilja (1. helmikuuta 1914 Turku - 18. marraskuuta 1995 Helsinki) oli elokuvaäänityksen pioneereja Suomessa.
Helmipaholaispleko
Helmipaholaispleko (Acanthicus adonis) on plekoihin kuuluva iso kala, jota pidetään akvaarioissa pohjakalana.
Käyttäytyminen ja lisääntyminen
Helmipaholaispleko on hyvin aggressiivinen muita lajitovereitaan ja muita yhtä suuria plekoja kohtaan. Kala ui useimmiten akvaarion pohjalla. Se on ilmeisesti lisääntynyt vain kerran akvaariossa.
Niverävaahtera
Suomessa niverävaahteraa voi kasvattaa Etelä-Suomessa puisto- ja pihapuuna tai -pensaana.
Dave Finlay
28. lokakuuta 2011 ilmoitettiin että Finlay tekee debyyttinsä Yoshihiro Tajirin perustamassa Smash -promootiossa. Hänet paljastettiin mysteerisellä nimellä "King of Terror", jonka Michael Kovac lupasi tuoda promootioon. Samalla Finlay nimitettiin ensimmäiseksi haastajaksi ensimmäiselle Smash mestarille kanadansuomalaiselle StarBuckille. 24. marraskuuta Smash.23 tapahtumassa Finlay voitti Starbuckin mestaruudesta ja hänestä tuli uusi Smash mestari.
Taygete (kuu)
Nykyisen nimensä kuu sai lokakuussa 2002 kreikkalaisesta mytologiasta.
Martti Kilpeläinen
Seurakuntakanttorina
Kilpeläinen aloitti uransa Punkaharjun seurakunnan kanttori-urkurina vuonna 1969. Punkaharjun seurakunnasta Kilpeläinen siirtyi Haapaveden seurakunnan kanttori-urkuriksi vuonna 1973. Vihdin seurakunnassa Martti Kilpeläinen toimi kanttorina vuodesta 1980 aina eläkkeelle jäämiseensä asti vuoteen 2008. Vielä eläkkeelläkin Kilpeläinen jatkoi kanttorin tehtäviä Espanjan Aurinkorannikon ja Costa Blancan suomalaisen seurakunnan kanttorina viitenä talvikautena vuosina 2008-2017.
Ura Vihdin seurakunnassa
Vihdin seurakunnassa Martti Kilpeläinen otti johtaakseen hieman aiemmin perustetun soittajiston. Orkesteriharrastuksen Kilpeläinen oli tuonut mukanaan Haapavedeltä. Hänen johdollaan Haapaveden puhallinorkesteri oli saavuttanut puhallinorkesterien yleisen sarjan Suomen mestaruuden. Vuosien mittaan vihtiläinen soittajisto, joka oli saanut nimen Vihdin Kapelli, kasvoi pieneksi sinfoniaorkesteriksi. Kapellin rinnalle syntyi Vihdin kantaattikuoro.
Shankar Balasubramanian
Shankar Balasubramanian (s. 30. syyskuuta 1966 Madras, Intia) on brittiläinen kemisti ja professori, joka on kehittänyt David Klenermanin kanssa rinnakkaissekvensointia käyttävän DNA:n sekvensointitekniikan, joka on sittemmin noussut käytetyimmäksi tavaksi sekvensoida DNA:ta. Heidät on palkittu tekniikasta muun muassa Royal Medalilla ja Millennium-teknologiapalkinnolla.
Drake Batherson
Drake Batherson (s. 27. huhtikuuta 1998 Fort Wayne, Indiana, Yhdysvallat) on kanadalais-yhdysvaltalainen jääkiekkoilija, joka pelaa NHL-joukkue Ottawa Senatorsin organisaatiossa. Hän on pelipaikaltaan keskushyökkääjä, Batherson osaa pelata myös laidassa. Hän laukoo oikealta.
Susi kulttuurissa
Sutta on kuvattu kulttuurissa tuhansien vuosien ajan eri puolilla maailmaa.
BMP-1
Suunnittelu
Tämän 2A28-vaunukanuunan koettiin olevan riittävän tehokas tuon aikakauden Nato-vaunuja vastaan alle 800 metrin etäisyyksillä, mitä se pitkälti myös olikin. Ammus, PG-15 (ontelo), läpäisi testeissä 0° osumiskulmalla tuolloin riittävänä pidetyn 300–320 mm. Kyseinen ammus koostui kahdesta osasta; rakettilaukauksen pohjaan kiinnitetystä kartussista, joka heitti varsinaisen rakettilaukauksen ulos putkesta, jolloin rakettimoottori syttyi ja kiihdytti itse laukauksen loppunopeuteen noin 550–600 m/s.
Läntiselle sotilastiedustelulle vaunu tuli tutuksi marraskuun 1967 Punaisen torin paraatissa. Vaunu edusti aivan uudenlaista ajattelutapaa mekanisoidussa sodankäynnissä aiheuttaen jopa hätäännystä länsimaiden puolustustahoilla. Vaunun paranneltu versio BMP-2 tuli julkisuuteen vasta syyskuussa 1982, vaikka se oli ollut jo useita vuosia neuvostoarmeijan peruskalustoa.
Ominaisuudet
BMP:n erottaa aiemmista panssaroiduista miehistönkuljetusvaunuista se, että se oli ensimmäinen täysin panssaroitu telaketjuilla kulkeva miehistönkuljetusajoneuvo, joka oli aseistettu vaunukanuunalla. Tämä ominaisuus teki vaunusta ensimmäisen varsinaisen jalkaväen taisteluajoneuvon. Kehitysaskel oli merkittävä, koska aikaisemmin panssaroidun miehistönkuljetusajoneuvon tehtävä taistelukentällä oli ollut kuljettaa jalkaväki taistelukentälle suojaten sitä vihollisen epäsuoralta tulelta ja kiväärikaliiperisten aseiden tulelta sekä tukea jalkaväkeä taistelussa. BMP muutti jalkaväen roolia pikemminkin panssariaseen tukijaksi. Vaunun sisällä kulkeva jalkaväkiryhmä kykeni tulittamaan rynnäkkö- ja konekivääreillään vaunun sisältä miehistötilassa olevien panssarikalottien eli "ampumaluukkujen" läpi, mikä myös kertoo "roolinvaihdosta".
Käyttö
Suomeen BMP-1-vaunuja hankittiin kahdessa erässä; vuonna 1981 85 kpl Neuvostoliitosta sekä 1990-luvun alussa 110 kpl DDR:n varikoilta. Vaunut otettiin käyttöön vuonna 1982. Kaikki vaunut ainakin periaatteessa muutettiin PS-mallin mukaisiksi 1993–1996. Muutostöitä olivat lähinnä automaattilataajan ja putken yläpuolella sijainneen, jo 1980-luvulla vanhentuneen 9M14 "Maljutka" -panssarintorjuntaohjuksen (AT-3 Sagger) ampumalaitteen poisto. Vanhentuneen ohjusjärjestelmän tilalle tuli uudempi panssarintorjuntaohjusampumalaite mallia 9P135M-1 (9П135М-1), joka sijoitettiin tornin katolle. Tällä uudella ampumalaitteella voitiin ampua sekä 82- että 82M-panssarintorjuntaohjuslaukauksia, joiden venäläiset tyyppimerkinnät olivat 9M111 "Fagot" (Фагот) ja 9M113 "Konkurs" (Конкурс). Naton nimikkeet ohjuslaukauksille ovat AT-4 Spigot ja AT-5A Spandrel A. Ohjuksien vanhentumisen myötä ampumalaite kiinnityskohtineen poistettiin vaunuista vuoteen 2004 mennessä.
Kiimalampi (Alavus)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Sulkavanjoen valuma-alueeseen (35.425) se kuuluu. Lammen vedenpinnan korkeus on 127,6 metriä mpy.
Papyrus
Arkeista kääröiksi
Papyruksessa on kaksi puolta: yhdellä puolella papyrusnauhat ovat vaakasuorassa ja toisella taas pystysuorassa. Yleensä vaakasuora puoli jäi rullan sisälle ja pystysuora tuli ulkopintaan, koska pystysuoran puolen kuidut joustivat paremmin, kun käärö rullattiin. Rullaaminen sopi papyrukselle taittelua paremmin, sillä se ei kestä taitoksia samaan tapaan kuin pergamentti tai paperi.
Horna (yhtye)
thumb|Vokalisti Corvus (vas.) Horna on suomalainen black metal -yhtye, joka on perustettu vuonna 1993 Lappeenrannassa. Sanoituksellisesti Hornan kappaleet käsittelevät satanismia, pakanuutta, okkultismia, pahaa sekä pimeyttä
Kellarilampi (Pudasjärvi)
Kellarilampi on helposti saavutettava retkikohde. Kellarilammelta löytyy kaksi laavua, grilli, kalastuslaituri ja esteetön kuivakäymälä. Kellarilammella on kilometrin pituinen, esteetön rengasreitti.
Heikki Linnove
Linnove toimi uskonnonopettajana ja oli Helsingin suomalaisessa tyttölyseossa lehtorina 1913–1924 ja Helsingin suomalaisessa reaalilyseossa ja sittemmin lyseossa nuorempana ja vanhempana lehtorina  1929–1949. Linnove toimi samalla ylimääräisenä pappina.
Norman Mineta
Norman Yoshio Mineta (12. marraskuuta 1931 San Jose, Kalifornia – 3. toukokuuta 2022 Edgewater, Maryland) oli yhdysvaltalainen poliitikko ja demokraattisen puolueen jäsen. Mineta oli Yhdysvaltain kauppaministeri 20. heinäkuuta 2000 – 20. tammikuuta 2001 Bill Clintonin ja liikenneministeri 25. tammikuuta 2001 – 7. heinäkuuta 2006 George W. Bushin kabinetissa.
Varhainen elämä, ura ja perhe
Mineta syntyi San Joséssa Kaliforniassa japanilaisille maahanmuuttajavanhemmilleen. Toisen maailmansodan aikana Minetan perhe kuljetettiin internointileirille Wyomingiin lähelle Codya satojen muiden amerikanjapanilaisten ja japanilaisten maahanmuuttajien kanssa.
Evoluutiobiologia
Sovellukset
Jalostus viittaa elävien eliöiden, mikrobien, eläinten tai kasvien kehittämiseen haluttuun suuntaan keinotekoisesti. Tätä on käytetty tuhansien vuosien ajan kasvien ja eläinten domestikaatioon. Tämänkaltaisesta valinnasta on hiljattain tullut merkittävä osa geenitekniikkaa, jossa käytetään antibioottiresistenttien geenien kaltaisia geenitekniikan tekijöitä manipuloimaan DNA:ta. Haluttuja ominaisuuksia omaavia proteiineja kehitetään toistuvien mutaatioiden ja valintojen kierrosten kautta prosessissa, jota kutsutaan ohjatuksi evoluutioksi.
Tietojenkäsittelytieteessä aloitettiin evoluution simulointi evoluutioalgoritmeja ja tekoelämää käyttäen 1960-luvulla. Evoluutioalgoritmeista tuli laajalti tunnustettu optimointimenetelmä Ingo Rechenbergin 1960-luvulla tekemän työn johdosta. Hän käytti evoluution strategioita ratkaisemaan monimutkaisia teknisiä ongelmia. Erityisesti geneettiset algoritmit nousivat suosioon John Hollandin kirjoitusten kautta. Käytännön sovelluksiin lukeutuu myös tietokoneohjelmien automaattinen evoluutio. Nykyään evoluutioalgoritmeja käytetään optimoimaan järjestelmiä ja ratkaisemaan moniulotteisia ongelmia tehokkaammin kuin ihmisten kehittämät ohjelmistot.
Taishanin ydinvoimalaitos
Projektin omistaa Guangdong Taishan Nuclear Power Joint Venture Company, josta 70 prosenttia omistaa kiinalainen China General Nuclear Power Group ja 30 prosenttia ranskalainen Électricité de France (EDF). Ranskalainen Areva valittiin toimittamaan reaktorit.
Olkiluoto 3:n ja joidenkin ranskalaisten projektien viivästymisten johdosta Taishanista tuli ensimmäinen käytössä oleva ydinvoimala, jossa on EPR-reaktori.
Suomen kielet
Saamelaiskielet
pienoiskuva|Viisikielinen kyltti ivalolaisessa [[S-market|S-marketissa.]] Suomen valtio tunnustaa kolme saamelaiskieltä: pohjoissaame, inarinsaame ja koltansaame. Näistä kaksi viimeisintä ovat erittäin uhanalaisia. Inarinsaamea puhutaan ainoastaan Suomessa; koltansaamea puhutaan myös jonkin verran Venäjän puolella rajaa. Pohjoissaamella on puhujia Suomessa noin 2 000, inarinsaamella 300–400 ja koltansaamella noin 300. Näiden kolmen saamelaiskielen edustuksesta ja kehittämisestä vastaa Saamen kielineuvosto, joka toimii Saamelaiskäräjien alaisuudessa.
Provencen Margareeta
Provencen Margareeta (1221–1295) oli Provencen kreivin Raymond Berengarin tytär, josta tuli Ludvig IX Pyhän puolisona Ranskan kuningatar.
Idänverijuuri
Levinneisyys
Idänverijuuren levinneisyys on laaja, itäinen ja mantereinen. Sitä tavataan Baltian maista ja Itä-Euroopasta Kaakkois-Aasiaan ja Japaniin saakka. Pohjoismaissa lajia tavataan vain Suomessa. Suomen levinneisyysalue on suppea, sillä sitä tavataan vain Etelä-Hämeestä Hollolasta, Asikkalasta, Padasjoelta sekä Keski-Suomesta Kuhmoisista. Lähimmät Suomen ulkopuoliset esiintyvät löytyvät Karjalankannakselta ja Laatokan Karjalasta. Suomessa idänverijuuri on muiden verijuurien tapaan muinaistulokas.
Peyton Krebs
Peyton Krebs (s. 26. tammikuuta 2001 Calgary, Alberta, Kanada) on kanadalainen jääkiekkoilija. Hän edustaa NHL-seura Buffalo Sabresia. Krebsin varasi Vegas Golden Knights seitsemäntenätoista pelaajana vuoden 2019 varaustilaisuudessa.
Rifle (Colorado)
Väestö
Kaupungin asukkaista 85,32 prosenttia on valkoisia, 1,09 prosenttia intiaaneja, 0,79 prosenttia aasialaisia ja 0,40 prosenttia afroamerikkalaisia. 12,55 prosenttia asukkaista ei ole Yhdysvaltain kansalaisia. Kaupungin väestön keski-ikä on 32,4 vuotta.
Ehkä otin, ehkä en
Ehkä otin, ehkä en on Matti Nykäsen kolmas studioalbumi, joka julkaistiin 1. maaliskuuta 2006 levymerkillä Edel Records. Albumi nousi Suomen virallisen listan sijalle 18.
Con Air – lento vapauteen
Con Air – lento vapauteen on yhdysvaltalainen toimintaelokuva vuodelta 1997. Elokuvan ohjasi Simon West, ja sen pääosissa esiintyvät Nicolas Cage, John Malkovich, John Cusack, Ving Rhames, Steve Buscemi, Monica Potter ja Landry Allbright.
Moby Lines
Vuonna 2006 Moby Lines osti Lloyd Sardegnan. Moby Linesin alusten kylkiin on maalattu Looney Tunes -animaatiohahmoja.
Historia
Ensimmäinen Moby-etuliitettä käyttänyt laiva oli vuonna 1982 Townsend Thoresenilta ostettu autolautta, joka sai uuden nimen M/S Moby Blue. Alus oli kaksi kertaa suurempi kuin Navarman siihen asti suurin alus. Vuoteen 1988 mennessä Navarma hankki vielä neljä suurempaa autolauttaa, joiden kaikkien nimen alussa oli Moby. Laivoilla yhtiö aloitti uusia reittejä manner-Italiaan.
Vuonna 1991 yhtiön laiva M/S Moby Prince oli osallisena toisen maailmansodan jälkeisen Italian suurimassa laivaonnettomuudessa, jossa laiva törmäsi ankkurissa olleeseen öljytankkeriin ja 140 ihmistä kuoli.
Jezebelle
Taustaa
New Gods vol. 3 #1 esitteli hänen kuolemansa, jonka aiheutti yksi Necrominan "huomisen lohkoista", mutta myöhemmin hänet nähtiin muiden oletettavasti kuolleiden Uusien Jumalten Foragerin ja Highfatherin rinnalla Seven Soldiers: Mister Miraclen rajoitetussa sarjassa vuodelta 2006.
Zulfikar Ali Bhutto
Poliittinen toiminta
Bhutto toimi liikenneministerinä, rakennustuotannon ministerinä sekä polttoaine- ja energiatuotannon ministerinä ennen valintaansa ulkoministeriksi. Polttoaine- ja energiatuotannon ministerinä hän teki sopimuksen vuonna 1960 öljyn ja kaasun tuotannosta Neuvostoliiton kanssa, ja hän johti kaasun ja mineraalien tuotantoa 1961 ja Pakistanin ensimmäistä jalostamoa Karachissa 1962. Bhutto herätti kansainvälistä huomiota Pakistanin neuvotteluryhmän johtajana 1959. Saadakseen huomiota Kashmirin tapaukselle hän arvosteli Kiinaa, Britanniaa, Egyptiä ja Irlantia. Hänet valittiin Pakistanin "uuden vasemmiston" johtajaksi vuonna 1966. Hän muodosti Pakistanin kansanpuolueen (PPP) vuonna 1967.
Pääministerinä 1973–77
Bhutto toimi pääministerinä vuosina 1973–1977. Ulkopolitiikassa hän korosti liittoutumattomuutta ja puolueettomuutta. Bhutto irtisanoi Pakistanin Brittiläisestä Kansainyhteisöstä ja Kaakkois-Aasian sopimusjärjestöstä (SEATO). Bhutto isännöi Islamilaisten järjestön konferenssia Lahoressa. Bhutto lisäsi perustyötä ydinaseohjelman kehittämisessä. Bhutto voitti parlamenttivaalit 1977, mutta häntä syytettiin vaalipetoksesta.
Gary Player
Ura
Player on yli viidenkymmenen ikäisenä voittanut kolmesti Senior British Open Championshipin. Hän ylsi ensimmäiselle sijalle vuosina 1988, 1990 ja 1997.
Elijah Manangoi
Elijah Motonei Manangoi (s. 5. tammikuuta 1993 Narok) on kenialainen keskimatkojen juoksija, jonka päämatka on 1 500 metrin juoksu. Manangoi on 182 senttimetriä pitkä ja painaa 64 kilogrammaa.
Suomenmaa
Historia
Vuoden 2015 loppuun asti Suomenmaa ilmestyi sanomalehtenä, viimeiset vuodet kolme kertaa viikossa. Se muuttui kerran viikossa perjantaisin ilmestyneeksi aikakauslehdeksi vuoden 2016 alussa. Elokuusta 2019 se on ilmestynyt kerran kuukaudessa.
Porto Alegre
Historia
1900-luvun lopussa Porto Alegre tuli tunnetuksi yhteiskunnallisesta kokeilustaan nimeltä osallistuva budjetointi, jossa kansalaisille annettiin mahdollisuus osallistua kunnan budjetin laatimiseen. Menetelmä kehitettiin 1980-luvun lopussa taistelemaan kaupungin taloudellisia ja sosiaalisia ongelmia vastaan. Ensimmäisinä vuosina kokoontumisiin osallistui alle tuhat asukasta, mutta sittemmin vuosittaisiin kokouksiin on osallistunut vuosittain jopa 50 000 kuntalaista. Kokeilun seurauksena vaihtoehtoista globalisaatiota ajava liike on järjestänyt Porto Alegressa Maailman sosiaalifoorumin vuosina 2001, 2002, 2003, 2005 ja 2012.
Pehmoaino
Ura
Morko on työskennellyt myös näyttelijänä Elisa Viihde Viaplayn Kaikki synnit -sarjan toisella tuotantokaudella.
Yksityiselämä
Morko kävi ala- ja yläasteen Teuvo Pakkalan koulussa ja Pohjankartanon yläasteella musiikkiluokilla. Hän opiskeli myös Madetojan musiikkilukiossa Oulussa. Hän harrasti Oulun konservatoriossa sellonsoittoa. Lisäksi hän soittaa ukulelea ja on käynyt The Voice Kids -voiton jälkeen laulutunneilla. Morko muutti Oulusta Helsinkiin vuonna 2021.
Shakira in Concert: El Dorado World Tour
Kriittinen vastaanotto
Alex Stölk Mediumista antoi elokuvalle ja live-albumille myös positiivisen arvostelun, jossa kerrottiin, kuinka Shakira "Shines Once Again".
Jihadismi
Ideologia
Jihadistit pitävät itseään ainoina tosiuskovaisina. Heidän tärkeimpiä vihollisiaan ovat maltilliset muslimit, jotka vastustavat jihadismia tai ylläpitävät maallisia muslimihallintoja; Al-Qaida oli ensimmäinen ja harvoja, joka otti päävihollisekseen islamin ulkopuolisen kohteen.
Jihadistien kampanjassa on kolme vaihetta: tosiuskovaisten edelläkävijöiden joukon luominen, oman maa-alueen varmistaminen, ja islamilaisen valtion perustaminen.
Sultandağı
Sultandağı on piirikunta Afyonkarahisarin maakunnassa, Turkissa. Vuoden 2019 väestönlaskennassa alueen väkiluku oli 14 566.
Hopeaperkloraatti
Ominaisuudet, valmistus ja käyttö
Hopeaperkloraattia valmistetaan hopeaoksidin ja perkloorihapon reaktiolla tai vaihtoehtoisesti hopeasulfaatin ja bariumperkloraatin reaktiolla.
Porto Velho
Porto Velho on 462 000 asukkaan kaupunki Brasiliassa Rondônian osavaltiossa. Se toimii osavaltion pääkaupunkina ja sijaitsee sen luoteisosassa, Amazonin sivujoen Madeiran varrella, noin 160 kilometriä Bolivian rajasta koilliseen. Kaupunkia ympäröi Amazonin sademetsä ja sen lähistöllä sijaitsee useita luonnonpuistoja.
Plagiointi
Määritelmiä
Suomessa Tutkimuseettinen neuvottelukunta on määritellyt plagioinnin seuraavasti: "'Plagioinnilla (plagiarism) eli luvattomalla lainaamisella tarkoitetaan jonkun toisen julkituoman tutkimussuunnitelman, käsikirjoituksen, artikkelin tai muun tekstin tai sen osan, kuvallisen ilmaisun tai käännöksen esittämistä omana. Plagiointia on sekä suora että mukaillen tehty kopiointi.'"
Haukijärvi (Virrat, Tulijoki)
Haukijärvi on Pirkanmaalla Virroilla Tulijoen kylän lähellä sijaitseva järvi.
Banguin yliopisto
thumb|270px|Banguin yliopiston rakennuksia Avenue des Martyrs -kadun varrella. Banguin yliopisto on Keski-Afrikan tasavallassa toimiva julkinen yliopisto. Se toimii maan pääkaupungissa Banguissa. Hallinnollisesti yliopisto on maansa korkeakoulutuksesta sekä tieteellisestä ja teknisestä tutkimuksesta vastaavan ministerin alaisuudessa. Yliopiston rehtorina on toiminut muiden muassa Jean-Laurent Syssa-Magalé ja Faustin-Archange Touadéra.
Janne Salminen
Tällä hetkellä Salminen toimii lisäksi muun muassa korkeimmassa oikeudessa Ahvenanmaan itsehallintoon liittyvien asioiden esittelijänä ja on oikeusministeriön valmiuslain tarkistamista valmistelevan työryhmän pysyvä asiantuntijajäsen. Oikeusministeriö on nimittänyt hänet Suomen varajäseneksi kansainväliseen Demokratiaa oikeusteitse -komissioon eli niin sanottuun Venetsian komissioon. Nelivuotinen toimikausi päättyy syksyllä 2026.
Arvid A. Anderson
Anderson kuoli 49-vuotiaana huhtikuussa 1928 leikkauksen jälkeisiin komplikaatioihin.
Matala-Sammatti
Matala-Sammatti on Etelä-Pohjanmaalla Alavudella Sampsalammen kylän lähellä sijaitseva lampi.
Leslie-kaiutin
Leslie-kaiutin on äänentoistossa käytettävä kaiutinkaappi, jota käytetään lähinnä Hammond-urkujen kanssa. Sen omaperäinen ääni syntyy, kun äänilähteestä tuleva ääni johdetaan pyöriviin kaiutinelementteihin, jotka saavat aikaan lepattavan efektin. Leslie on kuitenkin vain yksi tällaisten kaiutinkaappien valmistajista, mutta nykyisin sana on vakiinnuttanut merkityksensä puhuttaessa pyörivillä torvilla varustetuista kaapeista. Kaiutintyypin kehitti yhdysvaltalainen Donald Leslie vuonna 1941.
Timo Salonen
Timo Salonen on seuraavien suomalaisten henkilöiden nimi:
Gabriela Beňačková
Elämä ja ura
Beňačková ei varttunut musikaalisessa perheessä; hänen isänsä oli juristi ja äitinsä työläinen, mutta molemmat pitivät musiikista ja veivätkin tytärtään konsertteihin ja oopperaan noin 12-vuotiaasta lähtien. Beňačková kävi alun perin balettitunneilla, sai sitten oppia pianonsoitossa ja siirtyi lopulta lauluopintoihin. Hän suoritti ne Bratislavan konservatoriossa ja Bratislavan esittävien taiteiden akatemiassa. Beňačková nousu maineeseen alkoi jo opiskeluvaiheessa ensipalkinnon voitolla kansainvälisessä Antonín Dvořák -laulukilpailussa Karlovy Varyssa vuonna 1969. Myöhemmin hän on itse istunut kyseisen kilpailun tuomariston jäsenenä.
Beňačková eteni Prahan oopperaelämään ja debytoi vuonna 1970 Natašana Sergei Prokofjevin oopperassa Sota ja rauha. Hän tulkitsi päärooleja Prahan Kansallisteatterissa vuoteen 1981, jolloin lähti kansainväliselle uralle. Hän kuitenkin pysyi säännöllisenä vierailijana Prahan Kansallisteatterissa ja tulkitsi siellä Bedřich Smetanan Libušen teatterin jälleenavaamisen satavuotisjuhlan juhlistamisen yhteydessä 18. marraskuuta 1983. Ensimmäistä kertaa Beňačková tulkitsi Leoš Janáčekin Jenůfan nimiroolin vuonna 1975 Prahan Kansallisteatterissa. Tästä roolista tuli sittemmin yksi hänen keskeisistä rooleistaan Antonín Dvořákin Rusalkan nimiroolin tavoin. Jenůfan roolissa hän teki myös debyyttinsä Wienin valtionoopperassa vuonna 1978. Covent Gardenissa hän esiintyi ensimmäisen kerran vuonna 1979 Tatjanan roolissa Pjotr Tšaikovskin oopperassa Jevgeni Onegin.
Palkintoja ja tunnustuksia
Vuonna 2008 Václav Klaus antoi Beňačkoválle Tšekin ansiomitalin toisessa luokassa. Vuonna 2019 Tšekin klassisen musiikin akatemia myönsi hänelle Antonín Dvořák -palkinnon.
Thundercracker
Animaatiosarja
John Stephenson ääninäytteli Thundercrackeria vuosina 1984–1986 The Transformers -sarjassa ja Wally Burr toimi hahmona äänenä yhdessä jaksossa vuonna 1985.
The Transformers: The Movie
Sarjan jatkumoon kuuluvassa vuoden 1986 Transformers-elokuvassa Thundercracker on yksi kuolettavasti haavottuneista, jotka heitetään Astrotrainin kyydistä avaruuteen, koska Astrotrain ilmoittaa, että on liikaa lastia ja ettei pääse Cybertronille ellei lastia kevennetä. Myös Skywarp, Megatron ja joitain Insecticoneja heitetään avaruuteen. Myöhemmin Galvatroniksi muuttunut Megatron hakee uusia sotilaita ja käyttää Thundercrackerin materiaaleja Scourgen luomiseen.
Mike Hailwood
Stanley Michael Bailey ”Mike 'The Bike'” Hailwood (2. huhtikuuta 1940 Great Milton, Englanti, Iso-Britannia – 23. maaliskuuta 1981 Tanworth-in-Arden, Englanti, Iso-Britannia) oli brittiläinen ratamoottoripyöräilijä ja Formula 1-kuljettaja. RR-sarjoissa hän oli kaikkien aikojen parhaimpia kuljettajia, mutta F1-sarjassa keskivertoluokkaa. Hailwood kuoli auto-onnettomuudessa, Englannissa vuonna 1981. Moottoripyörämenestyksen ansiosta hänen lempinimensä oli "Mike the Bike" eli Pyörä-Mike.
Pilote
Pilote perustettiin käsikirjoittajien René Goscinnyn ja Jean-Michel Charlierin sekä piirtäjien Albert Uderzon ja Jean Hébrardin aloitteesta. Lehden ensimmäinen numero julkaistiin 29. lokakuuta 1959. Sen ensimmäinen painos myytiin loppuun yhdessä päivässä. Pilote joutui kuitenkin pahoihin taloudellisiin vaikeuksiin vuonna 1960. Ranskalainen Dargaud-kustantamo tuli tuolloin apuun ja ryhtyi julkaisemaan Pilotea. Uuden kustantajansa myötä lehdessä ryhdyttiin julkaisemaan monia uusia sarjoja, muun muassa Jean-Michel Charlierin ja Jean Giraudin tekemää Blueberryä vuonna 1963. Vuonna 1968 Morrisin piirtämä Lucky Luke siirtyi Piloteen kilpailevasta Spirou-lehdestä.
Dargaudin välityksellä Pilotessa alettiin julkaista myös englantilaisen Hulton Press Agencyn sarjakuvia. Piloteen alkoivat 1960-luvun lopulla lisäksi tehdä sarjakuvia useat uuden polven tekijät, kuten Claire Bretécher, Alexis ja Nikita Mandryka sekä Pierre Christin ja Jean-Claude Mézières, jotka aloittivat suositun Valerian ja Laureline -sarjan julkaisemisen.
Kielikämmekkä
Ulkonäkö ja koko
Liuskakämmeköille tyypillisesti myös kalkkimaariankämmekkä risteytyy helposti muiden liuskakämmeköiden kanssa. Esimerkiksi Ahvenanmaalta tunnetaan risteymä kaitakämmekän (D. traunsteineri) kanssa.
Kemosynteesi
Kemiallinen prosessi
2 NH3 (g) + 3 O2 (g) → 2 HNO2 (aq) + 2 H2O (l)
Rautabakteerin hapetusreaktio:
Käyttökohteet
Esimerkiksi kemosynteesiä hyödyntävän bakteerin Pyrococcus avulla voitaisiin tuottaa hiilidioksidista teollisuudessa yleisesti käytettyä karboksyylihappoa. Tulevaisuudessa bakteerien geneettisen muokkaamisen avulla voidaan ilmakehän hiilidioksidista tuottaa tehokkaasti synteettisiä polttoaineita ja kemikaaleja.
Syvä-Sammatti
Syvä-Sammatti on Etelä-Pohjanmaalla Alavudella Sampsalammen kylän lähellä sijaitseva lampi.
Sherman Alexie
Alexie kärsi syntyessään hydrokefaliasta eli vesipäisyydestä. Kirurgisista hoitotoimista huolimatta hänen ennusteensa oli alun perin synkkä, ja hänen povattiin jäävän kehitysvammaiseksi. Toisin kuitenkin kävi: Alexie oli lahjakas lapsi, joka oppi lukemaan jo kolmen vuoden ikäisenä.
Ohjelmiston versiohallinta
Versioiden merkitseminen
Ohjelmankehityksessä kehitystason versiot ovat tyypillisesti alle 1.0. Siihen kuuluvat testausversiot alfa-, beta- ja gammatestauksineen. Kun ohjelma on valmis tuotantokäyttöön, se julkistetaan ja senhetkisen ohjelmankehityksen tilan versionumeroksi asetetaan 1.0. Julkistuksen jälkeen ohjelmasta julkaistaan tuotantoversion päivityksiä. Ne ovat numeroinniltaan yli 1.0. Tuotantoversioiden päivitykset ovat tyypillisesti virheenkorjausversioita tai uusia ominaisuuksia sisältäviä versioita. Versionumeroinnille ei ole olemassa täsmällistä ohjeistusta. Useiden tuotantokäytössä laajalti käytössä olevien ohjelmien versionumero on esimerkiksi 0.15. Ja toisaalta on olemassa ohjelmia, joiden tuotantoversiot eivät täytä käyttäjän näkökulmasta toimivan ohjelman kriteerejä.
Pyhän Andreaksen kirkko (Käkisalmi)
Aiemmat kirkot
Käkisalmessa oli tuohon aikaan myös toinen luterilainen kirkko. Tämä suomalaisen seurakunnan puukirkko sijaitsi esikaupunkialueella ja se tuhoutui 1656 käydyissä taisteluissa.
Matti Grönberg
Matti Tapani Grönberg (s. 3. joulukuuta 1957 Vesilahti) on suomalainen tuottaja ja ohjaaja. Hän työskentelee Ylelle, jonka tuotannoista hän on ohjannut muun muassa Kummeli- ja Mankeli-televisiosarjoja. Elokuvapuolella hän on vastannut kolmen Kummeli-elokuvan ohjaamisesta; Kummeli Stories (1995), Kummeli Kultakuume (1997) ja Kummeli Alivuokralainen (2008). Grönberg on myös ohjannut neliosaisen Semmarit-sarjan vuonna 1997.
Prinssi ja kerjäläispoika (elokuva)
Prinssi ja kerjäläispoika  on George Scribnerin ohjaama, Walt Disney Feature Animationin tuottama animoitu lyhytelokuva vuodelta 1990. Prinssi ja kerjäläispoika on 25 minuuttia pitkä filmatisointi Mark Twainin samannimisestä kirjasta vuodelta 1881, ja elokuvassa prinssin ja kerjäläispojan rooleissa on Mikki Hiiri.
Kapinakoodi
Kirjan on tehnyt Glyn Moody ja se on julkaistu suomeksi vuonna 2001. Kirja kertoo muun muassa GNU-projektin taustoista sekä IBM:n valinnasta tukea Linux-alustaa.
The Verdict
The Verdict on yhdysvaltalaisen Queensrÿche-yhtyeen studioalbumi, joka julkaistiin 1. maaliskuuta 2019. Albumin tuotti, miksasi ja masteroi Chris ”Zeuss” Harris edellisen Condition Hüman -albumin (2015) tapaan. Albumin ensimmäisenä singlenä julkaistiin kappale ”Man the Machine” 16. marraskuuta 2018.
Lissabonin maanjäristys 1755
Lissabonin maanjäristys on yksi historian tuhoisimmista maanjäristyksistä. Se ja sitä seuranneet hyökyaallot ja tulipalot tappoivat noin 60 000–100 000 ihmistä. Lissabonista noin 85 % tuhoutui. Lissabonin maanjäristyksen magnitudi oli 8,5–9,0.
Iltalehti
Levikki
Lähteet:
Iltalehti verkossa
Iltalehden verkkosivut avattiin 5. lokakuuta 1995 nimellä Iltalehti Online, joka oli käytössä vuoteen 2006 asti. Iltalehden verkkosivustolla vierailee viikoittain noin 3,1 miljoonaa eri kävijää (tilanne viikolla 4/2015) ja se on kävijämääriensä perusteella Suomen toiseksi suosituin verkkosivusto.
Maaliskuussa 2022 Iltalehti avasi verkkosivuillaan tilaajilleen lehden ensimmäisen vuosikymmenen 1980-luvun kaikki lehdet digitoituina näköislehtinä. Saman vuoden kesäkuussa tuli luettavaksi 1990-luvun lehdet ja syyskuussa arkistoon julkaistiin kaikki 2000-luvun lehdet eli kaikki tähän mennessä ilmestyneet lehdet ovat nyt luettavissa.
Lohikosken kirkko (Jyväskylä)
Lohikosken kirkko (tai Lohikosken seurakuntakeskus) on Jyväskylän Lohikosken kaupunginosassa sijaitseva evankelis-luterilainen kirkko, jonka suunnitteli kaupunginarkkitehti Erkki Kantonen. Kirkko vihittiin käyttöön vuonna 1966, ja se kuuluu Jyväskylän seurakunnalle. Kirkko on ollut pois käytöstä sisäilmasyistä vuodesta 2015 alkaen.
Saarland
Ensimmäisen maailmansodan jälkeen
Ensimmäisen maailmansodan jälkeisissä rauhanneuvotteluissa Ranska vaati Saarin aluetta itselleen. Britannia ja Yhdysvallat vastustivat tätä vaatimusta, mutta hyväksyivät kompromissina, että alue tulisi Kansainliiton valvontaan ja että Ranska korvauksena sodassa tuhoutuneista kivihiilikaivoksista sekä jälleenrakennuskustannusten peittämiseksi saisi hallintaansa Saarin alueen kivihiilikaivokset. Vuonna 1935 alueella oli määrä järjestää kansanäänestys siitä, liitettäisiinkö alue Ranskaan vai palautettaisiinko se Saksalle.
Vuodesta 1920 lähtien Saarin alueen hallintoa johti Kansainliiton nimissä viisihenkinen hallituskomissio. Vuonna 1922 perustettiin neuvoa-antava kansanedustuslaitos, maaneuvosto. Vuodesta 1925 lähtien alue kuului Ranskan tullialueeseen. Ranskan miehitysjoukot poistuivat sieltä vuonna 1927, minkä jälkeen järjestystä alueella ylläpitivät paikallisesta väestöstä muodostetut poliisivoimat.
Toisen maailmansodan jälkeen
Toisen maailmansodan loppuvaiheilla Saarlandissa käytiin ankaria taisteluita. Sodan jälkeen se oli Ranskan valvonnassa 1945–1947. Sillä oli tuona aikana autonominen hallinto, ja vuonna 1948 kansanäänestyksessä äänestettiin Ranskan ja Saarlandin välisen talousliiton puolesta. Vuosina 1947–1957 alue muodosti Ranskan hallitseman Saarin protektoraatin. Saarland osallistui muun muassa vuonna 1952 Helsingissä järjestettyihin kesäolympialaisiin omalla joukkueellaan. Loppuvuonna 1955 järjestettiin toinen kansanäänestys, jossa alueelle tarjottu itsenäisyys hylättiin, ja alue liitettiin Saksan liittotasavaltaan sen kymmenenneksi osavaltioksi 1. tammikuuta 1957.
Japaninhappomarja
Ulkonäkö ja koko
220px|thumb|vasen|Japaninhappomarjan kukkia. 220px|thumb|vasen|Japaninhappomarjan marjaisia oksia. Japaninhappomarja on piikikäs, pysty ja kasvaa 0,5–1 metriä korkeaksi. Edellisen kesän kasvaimen kuori on punaruskea, kuluvan kesän kasvainranka on kalju. Lehdet ovat oksissa kierteisesti. Lehtilapa on 1–3 cm pitkä, vastapuikea, suippotyvinen ja ehytlaitainen. Haaroissa sijaitsevat oralehdet ovat yksipiikkisiä. Kukinto on 2–4-kukkainen sarjamainen terttu, tai kukat ovat yksittäin. Keltaiset kukat ovat kaksineuvoisia. Kehälehtiä on yhdeksän kappaletta, joista sisimmät kuusi ovat terälehtimäisiä. Mesilehtiä ja heteitä on tavallisesti kuusi kappaletta, emejä yksi. Japaninhappomarja kukkii Suomessa kesä-heinäkuussa. Kukinnan jälkeen kypsyvät punaiset ja pitkulaiset, kaksisiemeniset marjat. Kasvin raa’at marjat ovat myrkyllisiä, mutta kypsinä ne ovat syötäviä.
Ignazio Silone
Silonen vanhemmat ja sisarukset kuolivat maanjäristyksessä. Hän kamppaili pientilallisten puolesta ja työskenteli toimittajana. Hän toimi fasismia vastaan ja joutui lähtemään Sveitsiin maanpakoon. Hän oli perustamassa Italian kommunistista puoluetta mutta erosi siitä 1931. Hän oli edustajainhuoneen jäsen. Omaelämäkerrallisessa teoksessa Uscita di seccurezza (1965) hän käsittelee eroaan kommunistisesta puolueesta.
Koriariakasvit
Koriariakasvit (Coriariaceae) on muutamalajinen kasviheimo koppisiemenisten Cucurbitales-lahkossa, jonka tunnetuin heimo on kurkkukasvit (Cucurbitaceae). Koriariakasveissa on vain yksi suku, koriariat (Coriaria).
Bremen (osavaltio)
Politiikka
Osavaltiota ovat perinteisesti hallinneet sosiaalidemokraatit, mutta SPD-CDU:n suuren koalition (1995–2007) ansiosta myös kristillisdemokraatti on ollut puoli kautta pääministerinä.
Idaho Springs
Idaho Springsin pormestarina toimii Michael Hillman.
Labradoodle
Turkki
F1B-labradoodlen turkki on villava. Se tulee ajaa alas 2-4 kertaa vuodessa, tai sitä voi huoltaa kuin villakoiran turkkia: pestä, föönata ja trimmata säännöllisesti. Mikäli labradoodlen turkki on kovin villava ja takkuuntuva, se tulee joko pitää lyhyenä tai huoltaa usein. Puhdas ja föönattu turkki ei takkuunnu.
Kulmaharjanne
Nykyihmisen kulmaharjanne on loiva verrattuna edeltäjiensä, varhaisten ihmisapinoiden jyrkkään kulmaharjanteeseen. Tämän ansiosta nykyihminen pystyy ilmehtimään kasvoillaan monipuolisemmin kuin edeltäjänsä. Kulmaharjanteen päällä kasvavien kulmakarvojen liikuttelu auttaa esimerkiksi kiukun ja hämmästyksen ilmentämistä.
Antonello da Messina
225px|thumb|Antonello Antonello da Messina (1430 Messina – helmikuu 1479 Messina) oli italialainen renessanssimaalari.
Kuolemattomat
Persialaisilta ei ole jäänyt mainintaa "kuolemattomista" joten suurin osa tiedoista on saatu Herodotokselta. Nimi "kuolematon" ei kuitenkaan ole länsimaisen perimätiedon mukaan aivan osuva, sillä kuuluisimmat taistelut, joihin he osallistuivat (Marathon, Thermopylai ja Issos), päättyivät heidän osaltaan nöyryyttäviin häviöihin.
Antropomorfismi
thumb|Antropomorfinen eläinhahmo Antropomorfismi eli ihmisenkaltaistaminen on inhimillisten ominaisuuksien liittämistä muihin eläimiin, elottomiin esineisiin tai kuvitteellisiin kohteisiin. Uskonnoissa antropomorfismi tarkoittaa jumalien ihmisenkaltaisuutta. Henkilöitymä on jonkin asian kuvaaminen kuvitteellisella henkilöllä.
Juoppokuski
Selvänä pysymään lupautunut eli kuski ajaa ryhmän loppuillasta kotiin tai muuhun suunniteltuun paikkaan. Ryhmä tarjoaa kuskille tästä teosta yleensä palkkioksi rahaa ja/tai ilmaiset alkoholittomat juomat. Jos ryhmä on matkalla tanssilavalle tai yhtyeen keikalle, palkkio voi olla ryhmän maksama pääsylippu.
Rajahyöty
thumb|Rajahyöty määrittää rahana kuluttajan halun ostaa tiettyä tuotetta.
Laskeva rajahyöty tarkoittaa, että jokaisesta uudesta yksiköstä saatava hyödyn lisäys on pienempi edelliseen yksikköön nähden. Jos on nälkä, ensimmäisestä voileivästä saatava hyöty on suuri. Kymmenen voileivän jälkeen yhdestoista voileipä tuottaa enää vähän lisähyötyä (eli on vaikea lisätä myyntiä, jos markkinat ovat pullollaan kyseistä tuotetta). Laskevan rajahyödyn vallitessa ihmiset eivät halua lisätä tiettyä asiaa eivätkä sen enempää tiettyä muutakaan, vaan vähän molempia.
With Teeth
With Teeth (tunnetaan myös nimellä Halo 19) on yhdysvaltalaisen industrial rock-yhtyeen Nine Inch Nailsin vuonna 2005 julkaistu albumi. Albumia pidetään yhtyeen comebackina, sillä keulakuva Trent Reznor oli kamppaillut muutaman vuoden alkoholisminsa kanssa. Albumi on yhtyeen ensimmäinen studioalbumi kuuteen vuoteen. Se meni poispäin monimutkaisista ns. konseptimaisista albumeista (esimerkiksi The Downward Spiral ja The Fragile) enemmän virtaviivaisempaan suuntaan, joten kappaleet eivät ole yhteyksissä toisiinsa. Albumilla vierailee Nirvanasta ja Foo Fightersista tuttu Dave Grohl.
Albumi nousi Suomen virallisen listan sijalle 9.
Unico Wilhelm van Wassenaer
Wassenaerin isoisä oli Alankomaiden kuninkaallisen laivaston komentaja Jacob van Wassenaer Obdam (1610–1665).
Unkarinvinttikoira
Luonne ja käyttäytyminen
Unkarinvinttikoiran kanssa voi harrastaa näyttelyitä ja rata- ja maastokilpailuja.
Alkuperä
thumb|250px|Unkarinvinttikoira moldovalaisessa postimerkissä. Unkarinvinttikoiran esi-isät kulkeutuivat madjaarien mukana Unkarin alueelle jo 800-luvulla. Kyseisiä idästä tulleita vinttikoiria risteytettiin mitä todennäköisimmin roomalaisten vinttikoirien kanssa. 1900-luvulla tehtiin risteytys englanninvinttikoiran kanssa, jotta rodusta saataisiin sirompi ja nopeampi. Toisen Maailmansodan jälkeen populaatio oli supistunut muutamaan yksilöön. FCI hyväksyi rodun vuonna 1966. Ensimmäinen pentue Suomessa syntyi 2001.
Hope (etunimi)
Hope-nimeä käytetään jonkin verran myös Suomessa. Digi- ja väestötietoviraston mukaan se on vuoden 2020 loppuun mennessä ollut virallisena etunimenä noin 110–130 naisella ja ainakin muutamalla miehellä.
Miksauslaite
Miksereiden ominaisuuksia
Kanavalohko on yleensä jaettu seuraaviin osiin:
Miksauslaitteita käytetään aina, kun useasta äänilähteestä tulevia signaaleja yhdistellään. Siten niitä käytetään konserteissa, studioissa, televisio- ja elokuva-alalla ja teattereissa.
Örebron kunta
Kunnan maapinta-ala on 1 373,02 neliökilometriä (1.1.2016) ja asukasluku 156 987 henkeä (31.12.2021).
Tver
Tver, aikaisemmin Kalinin (1931–1990),  on kaupunki Venäjän federaatiossa Volga- ja Tvertsa-jokien yhtymäkohdassa Tverin alueella, 167 kilometriä Moskovan luoteispuolella. Vuonna 2010 Tverissä, joka on alueensa pääkaupunki, asui 404 000 asukasta, osa heistä Tverin karjalaisia.
Pahkalampi (Virrat)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Matoluoman valuma-alueeseen (35.427) se kuuluu. Lammen vedenpinnan korkeus on 141 metriä mpy.
Knut Pipping (sosiologi)
Sotilasura
Pipping purki turhautumistaan kirjeisiin, joita hän kirjoitti hyvin ahkerasti. Pippingin isä varoitteli poikaansa kirjoittelemasta armeijasta liian kriittisesti sotasensuurin aikana. Eräässä kirjeessään ruotsalaiselle ystävälleen Sam Aureliukselle, Pipping kritisoi kovin sanoin Suomen armeijan koulutusta. Kirjeen lopussa Pipping mainitsi, että kirje luultavasti menee sensuuriin, mutta hänelle sillä ei ole väliä. Tämä kirje osoittautui Pippingille kohtalokkaaksi, sillä hän joutui kenttäoikeuteen helmikuussa vuonna 1941. Kenttäoikeudessa Pippingiä syytettiin perättömien tietojen levittämisestä sekä armeijan halventamisesta ja vaadittiin hänen upseerikoulutuksensa keskeyttämistä sekä kuuden kuukauden vankeusrangaistusta. Pippingin komennetiin takaisin Kiestingin rintamalle kenttäoikeuden keskeytettyä hänen upseerikoulutuksensa. Vangeusrangaistuksen osalta Pipping valitti sotaylioikeuteen. Kesäkuussa vuonna 1942 Pipping pääsi rintamalta lomalle kotiinsa, jossa hänen perheensä ja sukulaisensä yrittivät vedota korkea-arvoisiin tuttaviinsa, Mannerheimia myöten, hänen saamansa tuomion lieventämiseksi. Perheen ja sukulaisten yrityksistä huolimatta sotaylioikeus tuomitsi Pipping 2. marraskuuta 1942 vuodeksi vankilaan valtionsalaisuuksien vuotamisesta vihollisvallan edustajalle. Pipping istui rangaistuksestaan vain kahdeksan kuukautta Pelson sotilasvankilassa, jonka jälkeen hänet komennettiin takaisin jalkaväkirykmentti 12:sta, joka oli tuolloin rintamalla Itä-Karjalassa Karhumäellä.
Akateeminen ura
Pipping jatkoi väitöskirjansa tekemistä sodassa keräämiensä lähdeateriaalien pohjalta. Lähdemateriaalina käytetty aineisto oli kuitenkin suppea, joten Pipping halusi täydentää sitä suorittamalla kyselytutkimuksen sotakokemuksista kaikille rintamaveteraaneille. Pipping yritti teettää kyselyitä muun muassa Suomen Aseveljien liiton julkaisemien lehtien kautta. Vastausprosentti kyselyihin oli kuitenkin huono ja lisäksi Suomen Aseveljien liitto lakkautettiin valvontakomission toimesta tammikuussa vuonna 1945. Kyselyn tulokset eivät päätyneet Pippingin väitöskirjaan.
Iranin vastahyökkäys 1981 alkaen
Ensimmäinen Iranin vastahyökkäys
Iranilaiset torjuivat vuoden 1981 lopussa tapahtuneen Saddam Husseinin yrityksen tukea Iranin kurdeja. Iranin ensimmäinen vastahyökkäys Susangerdin lähellä epäonnistui sekä poliittisista että sotilaallisista syistä. Tärkein epäonnistumisen syy oli siihen keskitettyjen joukkojen vähäisyys, siltä puuttui Pasdaranin tuki. Pääministeri Bani Sadr määräsi hyökkäyksen aloitettavaksi, koska hän halusi itselleen mainetta hyökkäyksestä. Hänellä ei ollut kokemusta sotilasasioista, mutta päätös oli poliittiselle johtajalle tavanomainen - hyökkäyksen kohteeksi tullut maa pyrkii osoittamaan sotilaallisen voimansa itselleen, vastustajalle ja maailmalle vastahyökkäyksellä.
Regionalverkehr Bern-Solothurn
Regionalverkehr Bern-Solothurn (lyhenne RBS) on sveitsiläinen liikenneyhtiö. Yhtiö toimii Keski-Sveitsissä Bernin ja Solothurnin kantonien alueella. Yhtiön kotipaikka on Solothurn.
Iranin vastahyökkäys 1981 alkaen
Operaatio Jerusalem
Iranin "Operaatio Jerusalem" eteni 24. huhtikuuta 1982 alkaen Ahvaz-Susangerdin alueella ajaen irakilaiset keskisestä ja pohjoisesta Khuzestanista. Tämä oli toinen hyökkäys joka ristesi Karun-joen yli. Irakilaiset eivät onnistuneet 20. toukokuuta suurella vastahyökkäyksellään hidastamaan iranilaisten etenemistä. Tämä operaatio merkitsi aloitteen siirtymistä Irakilta Iranille.
Regionalverkehr Bern-Solothurn
Toiminta
RBS:n junilla tehtiin vuonna 2017 19 miljoonaa matkaa. Ajetut reitit olivat vuoden 2017 aikana 2,8 milj. kilometriä. Linja-autoliikenteessä matkustajia oli 7,7 miljoonaa ja ajettuja reittejä 3,0 milj. kilometriä.
Náxos
Maantiede
Náxos sijaitsee Egeanmeressä Kykladien saariryhmän keskellä. Se on saariryhmän saarista suurin ja Kreikan saarista kymmenenneksi suurin. Náxos on Kykladeista vehrein, sillä sen ja koko Kykladien korkein vuori Zas eli Zeus (1 004 metriä) kerää jonkin verran sadepilviä saaren tuntumaan. Myös Náxoksen vesivarat ovat paremmat muihin Kykladeihin verrattuna. Saaren suurimmat järvet ovat Náxoksen suolajärvi sekä Kókkines Límnes -suolajärvet.
Nähtävyydet
Náxos on suosittu turistikohde. Merkittävimpiä nähtävyyksiä ovat Náxoksen kaupungin Apollonin temppeli, jonka hyvin säilynyt portti (Portára) on saaren tunnusmerkki, vanhankaupungin ytimen muodostava Náxoksen linna (Kástro, Herttuoiden linna) ja siellä toimiva Náxoksen arkeologinen museo, useat muut venetsialaiset linnoitukset, Demeterin temppelin (Sagkrín temppelin) ja Dionysoksen pyhäkön (Ýrian pyhäkön) rauniot, sekä suuret kuros-patsaat Apóllonaksessa ja Mélaneksessa. Nähtävyyksiin kuuluvat myös Apeíranthoksen, Filótin ja Koronídan kylät, Zasvuoren Zeuksen luola, sekä linnoitetut tornit (pýrgoi) eri puolilla saarta. Apeíranthoksessa toimii Apeíranthoksen arkeologinen museo ja Sagkríssa Gýroulaksen arkeologinen museo.
Salvador (Brasilia)
Maantiede
Keskimääräinen ylin lämpötila on ympäri vuoden 26–30 astetta, yön alin 21-24 astetta. Sadetta saadaan muulloin 100-250 mm kuukaudessa, maalis- ja huhtikuussa yli 300 mm kuukaudessa.
Kamila Shamsie
Pakistanissa syntynyt Shamsie opiskeli Massachusettsissa ja asuu nykyisin Lontoossa. Hän muutti Britanniaan vuonna 2007 ja sai kansalaisuuden vuonna 2013.
Viktoria Luise
Viktoria Luise meni naimisiin Hannoverin Ernst Augustin kanssa 24. toukokuuta 1913 Berliinissä. Häät olivat viimeinen suuri Euroopan kuninkaallisten kokoontuminen ennen ensimmäistä maailmansotaa. He olivat tavanneet vuonna 1912 ja Viktoria Luise oli rakastunut ensisilmäyksellä. Avioliitto paransi kahden suvun välejä, sillä Preussi oli vallannut Hannoverin vuonna 1866 Ernstin isoisältä. Viktoria Luisesta tuli Braunschweigin herttuatar marraskuussa 1913, kun Vilhelm II teki Ernstistä Braunschweigin herttuan. Ernst joutui luopumaan kruunusta Saksan hävittyä sodan marraskuussa 1918. Viktoria Luise kuoli Hannoverissa joulukuussa 1980. Kuollessaan hän oli viimeinen elossa ollut Vilhelm II:n lapsi.